stanford-oval/wikipedia huggingface dataset:
วิทยาลัยเภสัชศาสตร์ มหาวิทยาลัยรังสิต
หลักสูตร > ระดับปริญญาเอก

เปิดสอนในปีการศึกษา 2555 เป็นต้นไป
ชื่อปริญญา
ชื่อเต็ม (ภาษาไทย): ปรัชญาดุษฎีบัณฑิต (เภสัชศาสตร์)
ชื่อเต็ม (ภาษาอังกฤษ): Doctor of Philosophy (Pharmacy)
อักษรย่อ (ภาษาไทย): ปร.ด. (เภสัชศาสตร์)
อักษรย่อ (ภาษาอังกฤษ): Ph.D. (Pharmacy)
แหล่งข้อมูลอื่น

มหาวิทยาลัยรังสิต เก็บถาวร 2012-06-30 ที่ เวย์แบ็กแมชชีน
วิทยาลัยเภสัชศาสตร์ มหาวิทยาลัยรังสิต เก็บถาวร 2018-06-10 ที่ เวย์แบ็กแมชชีน
| ด ค กเภสัชกรรม |
| --- | --- | --- |
| วิชาในสาขา เภสัชกรรม |  เภสัชภัณฑ์  เภสัชวิทยา  เคมี  ชีวเคมี  เภสัชพฤกษศาสตร์  เภสัชเวท  เภสัชอุตสาหกรรม  อาหารเคมี  เภสัชกรรม  นิติเภสัชกรรม  บริหารเภสัชกิจ  เภสัชกรรมคลินิก  เภสัชศาสตร์สังคม  เภสัชกรรมโรงพยาบาล  เทคโนโลยีเภสัชกรรม  ชีวเภสัชศาสตร์  เภสัชกรรมชุมชน  พิษวิทยา  เภสัชกรรมปฏิบัติ  |  |
| สัญลักษณ์ |  โกร่งบดยา  เรซิพี (℞)  ถ้วยยาไฮเกีย  ถ้วยตวงยา  เฉลว  กากบาทเขียว  |  |
 เภสัชกรรม  เภสัชศาสตร์  ประวัติ  คณะเภสัชศาสตร์  เภสัชกร  สถานีย่อยเภสัชกรรม 
| ด ค กรายชื่อโรงเรียนเภสัชกรรมในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร • มหาสารคาม • อุบลราชธานี |  |
| สถาบันอุดมศึกษา  ในกำกับของรัฐ | ขอนแก่น • จุฬาลงกรณ์ • เชียงใหม่ • ธรรมศาสตร์ • บูรพา • พะเยา • มหิดล • วลัยลักษณ์ • ศรีนครินทรวิโรฒ • ศิลปากร • สงขลานครินทร์ |  |
| สถาบันอุดมศึกษาเอกชน | พายัพ • รังสิต • สยาม • หัวเฉียวเฉลิมพระเกียรติ • อีสเทิร์นเอเชีย |  |
รายชื่อ • หมวดหมู่ • โครงการ • สถานีย่อย
| ด ค กมหาวิทยาลัยรังสิต |
| --- | --- | --- |
| คณะ | พยาบาลศาสตร์ • วิทยาศาสตร์ • กายภาพบำบัดและเวชศาสตร์การกีฬา • เทคนิคการแพทย์ • ทัศนมาตรศาสตร์ • รังสีเทคนิค • ศิลปศาสตร์ • นิติศาสตร์ • รัฐศาสตร์ • สถาปัตยกรรมศาสตร์ • ดิจิทัลอาร์ต • นวัตกรรมเกษตร • เทคโนโลยีอาหาร • เทคโนโลยีชีวภาพ •  บริหารธุรกิจ • บัญชี • เศรษฐศาสตร์ |  |
| วิทยาลัย | วิทยาลัยแพทยศาสตร์ • วิทยาลัยทันตแพทยศาสตร์ • วิทยาลัยเภสัชศาสตร์ • วิทยาลัยการแพทย์แผนตะวันออก • วิทยาลัยวิศวกรรมชีวการแพทย์ • วิทยาลัยนิเทศศาสตร์ • วิทยาลัยนวัตกรรมสังคม • วิทยาลัยครูสุริยเทพ • วิทยาลัยรัฐกิจ • วิทยาลัยดนตรี • วิทยาลัยการออกแบบ • วิทยาลัยวิศวกรรมศาสตร์ • วิทยาลัยนวัตกรรมดิจิทัลและเทคโนโลยีสารสนเทศ • วิทยาลัยนวัตกรรมเกษตร เทคโนโลยีชีวภาพ และอาหาร • วิทยาลัยการท่องเที่ยวและการบริการ • บัณฑิตวิทยาลัย • วิทยาลัยนานาชาติ • วิทยาลัยนานาชาติจีน |  |
| สถาบัน | สถาบันภาษาอังกฤษ • สถาบันเจนเอด • สถาบันรัฐประศาสนศาสตร์ • สถาบันการทูตและการต่างประเทศ • สถาบันอาชญาวิทยาและการบริหารงานยุติธรรม • สถาบันการบิน • สถาบันการวิเคราะห์ข้อมูล |  |
| โรงเรียน | โรงเรียนสาธิตแห่งมหาวิทยาลัยรังสิต • โรงเรียนสาธิตแห่งมหาวิทยาลัยรังสิต เชียงใหม่ • โรงเรียนนานาชาติ บริติช ภูเก็ต |  |
| อื่น ๆ | มหาวิทยาลัยรังสิตไซเบอร์ • โรงพยาบาลอาร์เอสยูอินเตอร์เนชั่นแนล • สถาบันสุขภาพเด็กแห่งชาติมหาราชินี • สโมสรฟุตบอลมหาวิทยาลัยรังสิต • สโมสรฟุตบอลดิไอคอน อาร์เอสยู |  |
หมวดหมู่ • โครงการ • สถานีย่อย
หมู่พระมหาปราสาท

| พระมหาปราสาท |
| --- | --- |
หมู่พระมหาปราสาท
ข้อมูลทั่วไป
ประเภท: หมู่พระที่นั่งภายในพระบรมมหาราชวัง
เมือง: เขตพระนคร, กรุงเทพมหานคร
ประเทศ: ประเทศไทย
เริ่มสร้าง: พ.ศ. 2325
ผู้สร้าง: พระบาทสมเด็จพระพุทธยอดฟ้าจุฬาโลกมหาราช


 โบราณสถานที่ขึ้นทะเบียนโดยกรมศิลปากร
เป็นส่วนหนึ่งของ: พระบรมมหาราชวัง
เลขอ้างอิง: 0005574
 
 
 
หมู่พระมหาปราสาท เป็นหมู่พระที่นั่งภายในพระบรมมหาราชวัง โดยก่อสร้างลักษณะสถาปัตยกรรมไทยแท้ มีทั้งองค์พระมหาปราสาท พระราชมณเฑียร พระปรัศว์ เรือนจันทร์ครบถ้วน ฝีมือก่อสร้างประณีตวิจิตรงดงาม เป็นสิ่งก่อสร้างที่ล้ำค่าอันเป็นเอกลักษณ์ของชาติ หมู่พระมหาปราสาทนี้ มีประวัติศาสตร์ที่แสดงขนบธรรมเนียมประเพณี เกี่ยวกับองค์สมเด็จพระมหากษัตริยาธิราชเจ้ายาวนาน
ประวัติ

เมื่อพระบาทสมเด็จพระพุทธยอดฟ้าจุฬาโลกมหาราชปราบดาภิเษกขึ้นเถลิงถวัลยราชสมบัติเมื่อปี พ.ศ. 2325 พระองค์โปรดเกล้าฯ ให้สร้างพระที่นั่งอมรินทราภิเษกมหาปราสาทซึ่งเป็นพระมหาปราสาทองค์แรกภายในพระบรมมหาราชวัง พระองค์โปรดเกล้าฯ ให้ถ่ายแบบจากพระที่นั่งสรรเพชญปราสาทภายในพระราชวังหลวงที่กรุงศรีอยุธยามาใช้เป็นต้นแบบ โดยเริ่มสร้างเมื่อปี พ.ศ. 2326 และพิธียกยอดพระมหาปราสาทเมื่อวันที่ 18 กุมภาพันธ์ พ.ศ. 2327 พระที่นั่งอมรินทราภิเษกมหาปราสาทแห่งนี้เป็นสถานที่ใช้ประกอบการพระราชพิธีบรมราชาภิเษกของพระองค์ซึ่งจัดขึ้นอีกครั้งตามโบราณขัตติยราชประเพณี อย่างไรก็ตาม พระที่นั่งองค์นี้เกิดเพลิงไหม้จนต้องรื้อลงเมื่อ พ.ศ. 2332 พระองค์จึงโปรดเกล้าฯ ให้สร้างพระมหาปราสาทขึ้นใหม่ที่แตกต่างจากพระที่นั่งองค์เดิม โดยสร้างขึ้นเป็นพระที่นั่ง 2 องค์ ได้แก่ พระที่นั่งดุสิตมหาปราสาท เป็นท้องพระโรง และพระที่นั่งพิมานรัตยาเป็นที่ประทับ
หลังจากนั้น พระบาทสมเด็จพระจอมเกล้าเจ้าอยู่หัวโปรดเกล้าฯ ให้สร้างพระที่นั่งอาภรณ์พิโมกข์ปราสาทขึ้นบริเวณกำแพงแก้วพระที่นั่งดุสิตมหาปราสาทด้านตะวันออกเพื่อใช้เป็นพลับพลาสำหรับรับส่งเสด็จฯ ขึ้นประทับบนพระราชยาน และพระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างพระที่นั่งราชกรัณยสภาขึ้นอีกองค์บริเวณทิศตะวันออกของพระที่นั่งดุสิตมหาปราสาท เพื่อใช้เป็นสถานที่ประชุมที่ปรึกษาราชการแผ่นดิน
ปัจจุบัน หมู่พระมหาปราสาทใช้เป็นสถานที่ประกอบพระราชพิธีสำคัญ อาทิ พระราชพิธีฉัตรมงคล รวมทั้ง เป็นสถานที่สำหรับสรงน้ำพระบรมศพและประดิษฐานพระโกศ และพระหีบพระบรมศพของพระบรมราชวงศ์ชั้นสูงหลายพระองค์
สิ่งก่อสร้างในหมู่พระมหาปราสาท > พระที่นั่งดุสิตมหาปราสาท

พระที่นั่งดุสิตมหาปราสาท สร้างขึ้นโดยพระบาทสมเด็จพระพุทธยอดฟ้าจุฬาโลกมหาราชเพื่อใช้เป็นท้องพระโรงทดแทนพระที่นั่งอมรินทราภิเษกมหาปราสาทซึ่งถูกเพลิงไหม้ไป พระที่นั่งองค์ใช้เป็นสถานที่ประกอบพระราชพิธีและพระราชกุศลหลายครั้ง อาทิ ในรัชสมัยพระบาทสมเด็จพระนั่งเกล้าเจ้าอยู่หัว พระองค์ใช้พระที่นั่งดุสิตมหาปราสาทเป็นท้องพระโรงสำหรับออกว่าราชการ ในรัชสมัยพระบาทสมเด็จพระมงกุฎเกล้าเจ้าอยู่หัว พระองค์โปรดเกล้าฯ ให้ตั้งการพระราชพิธีบรมราชาภิเษกสมโภชขึ้น ณ พระที่นั่งแห่งนี้ รวมถึง ใช้เป็นสถานที่ตั้งพระโกศ และพระหีบพระบรมศพของพระบรมวงศ์ชั้นสูงหลายพระองค์
สิ่งก่อสร้างในหมู่พระมหาปราสาท > พระที่นั่งพิมานรัตยา

พระที่นั่งพิมานรัตยา สร้างขึ้นโดยพระบาทสมเด็จพระพุทธยอดฟ้าจุฬาโลกมหาราชพร้อมกับพระที่นั่งดุสิตมหาปราสาทเพื่อใช้เป็นพระวิมานที่บรรทมของพระมหากษัตริย์ในโอกาสที่เสด็จมาประทับยังหมู่พระมหาปราสาท พระที่นั่งองค์นี้เชื่อมต่อกับพระที่นั่งดุสิตมหาปราสาทด้วยมุขกระสัน ปัจจุบัน ใช้เป็นที่สถานที่สรงน้ำพระบรมศพพระบรมวงศ์ชั้นสูงหลายพระองค์
สิ่งก่อสร้างในหมู่พระมหาปราสาท > พระที่นั่งอาภรณ์ภิโมกข์ปราสาท

พระที่นั่งอาภรณ์ภิโมกข์ปราสาท เป็นพระที่นั่งที่สร้างขึ้นโดยพระบาทสมเด็จพระจอมเกล้าเจ้าอยู่หัว ตั้งอยู่ระหว่างพระที่นั่งจักรีมหาปราสาทและพระที่นั่งดุสิตมหาปราสาท มีลักษณะเป็นพระที่นั่งโถงทรงปราสาทจตุรมุขประกอบเครื่องยอดบุษบกมีเชิงเทินเกยเทียบพระยานคานหามใช้สำหรับรับส่งเสด็จฯ ขึ้นประทับบนพระราชยาน
สิ่งก่อสร้างในหมู่พระมหาปราสาท > พระที่นั่งราชกรัณยสภา

พระที่นั่งราชกรัณยสภา สร้างขึ้นบนกำแพงแก้วด้านทิศตะวันออกของพระที่นั่งดุสิตมหาปราสาทโดยพระบาทสมเด็จพระจุลจอมเกล้าเจ้าอยู่หัวเพื่อใช้เป็นสถานที่ประชุมปรึกษาราชการแผ่นดิน เมื่อพระบาทสมเด็จพระจุลจอมเกล้าเจ้าอยู่หัวเสด็จประพาสยุโรป สมเด็จพระศรีพัชรินทราบรมราชินีนาถ พระบรมราชชนนีพันปีหลวงในฐานะผู้สำเร็จราชการแทนพระองค์ ก็ทรงใช้พระที่นั่งองค์นี้ นอกจากนี้ พระที่นั่งแห่งนี้ยังใช้เป็นที่ประชุมปรึกษาราชการแผ่นดินอีกหลายวาระ เช่น ใช้เป็นที่ประชุมของคณะผู้สำเร็จราชการแทนพระองค์ในพระบาทสมเด็จพระปรเมนทรมหาอานันทมหิดล พระอัฐมรามาธิบดินทรและพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรขณะที่ยังทรงไม่บรรลุนิติภาวะและใช้เป็นที่ประชุมองคมนตรีโดยมีสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงในฐานะผู้สำเร็จราชการแทนพระองค์ เป็นองค์ประธาน ในขณะที่พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรทรงลาผนวช ลักษณะเป็นอาคารทรงไทย2ชั้นประดับช่อฟ้า ใบระกา หางหงส์ ภายในตกแต่งแบบยุโรป
สิ่งก่อสร้างในหมู่พระมหาปราสาท > เรือนจันทร์

เรือนจันทร์ สันนิษฐานว่าเดิมน่าจะเป็นโถง ที่มีมาแต่แรกสร้างในรัชสมัยพระบาทสมเด็จพระพุทธยอดฟ้าจุฬาโลกมหาราช ตามแบบแผนของการสร้างพระมหามณเฑียร และคงได้รับการบูรณะต่อมา กล่าวกันว่า พระบาทสมเด็จพระมงกุฎเกล้าเจ้าอยู่หัวทรงใช้เป็นห้องเสวยเมื่อเสด็จฯ มาประทับ ณ พระที่นั่งดุสิตมหาปราสาท จึงได้มีการปรับปรุงให้เหมาะสมและได้เปลี่ยนแปลงรูปแบบลักษณะเป็นอาคารชั้นเดียว ทรงไทยรูปสี่เหลี่ยมผืนผ้าขนาดเล็ก บกพื้นสูงระดับเดียวกับพระที่นั่งพิมานรัตยา มีชาลาเชื่อมกับองค์พระที่นั่ง ตัวอาคารทอดยาวจากทิศตะวันออกไปทิศตะวันตก เป็นห้องโถงสองระดับ คือระดับในยกพื้นที่ขึ้นสองชั้น ส่วนระดับนอกเป็นเฉลียงรายรอบ กั้นด้วยหน้าต่างบานเฟี้ยมไม้ทาสี เปิดถึงพื้นโดยมีบานเฟี้ยมใหญ่ 2 บานตรงกลาง ด้านตะวันตกของเฉลียงกั้นเป็นห้องเล็ก ๆ หลังคามีมุขลดสองชั้น มุงกระเบื้องดินเผาเคลือบสี ประดับช่อฟ้า ใบระกา หางหงส์ นาคสะดุ้งปิดทอง หน้าบันเป็นปูนปั้นลายดอกพุดตาน
สิ่งก่อสร้างในหมู่พระมหาปราสาท > สิ่งก่อสร้างอื่น ๆ

นอกจากนี้ยังมีอาคารประกอบอื่น ๆ อีก ได้แก่
มุขกระสัน
พระปรัศว์
เขาไกรลาสจำลอง ตั้งอยู่บนกำแพงแก้ว ใกล้กับศาลาเปลื้องเครื่อง มีลักษณะเป็นเขามอแบบจีน สร้างขึ้นในสมัยพระบาทสมเด็จพระจุลจอมเกล้าเจ้าอยู่หัวเพื่อเป็นที่สรงน้ำในพระราชพิธีโสกันต์ (โกนจุก) ลักษณะเขาไกรลาส ยอดเขามีปราสาทเป็นที่สิงสถิตของพระอิศวร ตอนล่างตกแต่งด้วยสัตว์หิมพานต์ชนิดต่าง ๆ เมื่อมีการสมโภชกรุงรัตนโกสินทร์ครบ 200 ปีได้มีการรื้อ และก่อสร้างใหม่ในบริเวณเดิม
ศาลาเปลื้องเครื่อง  ตั้งอยู่บนกำแพงแก้วด้านทิศตะวันตกขององค์พระที่นั่งอาภรณ์พิโมกข์ปราสาท พระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้สร้างเพื่อเป็นศาลาเอนกประสงค์เกี่ยวกับพระราชพิธี ประกอบขึ้นในพระที่นั่งดุสิตมหาปราสาท ลักษณะเป็นอาคารทรงไทย ทรงสี่เหลี่ยมผืนผ้า ก่ออิฐถือปูน สูงสองชั้น หลังคามุขลดหน้าหลัง มุงกระเบื้องเคลือบสี ประดับช่อฟ้า ใบระกา หางหงส์ นาคสะดุ้ง ปิดทองประดับกระจก หน้าบันไม้จำหลักลายกระหนก ปิดทองบนพื้นกระจกสี ภายในศาลาทั้งชั้นบนและชั้นล่าง แบ่งเป็นสองห้อง มีสะพานทางเดินเชื่อมต่อกับพระที่นั่งดุสิตมหาปราสาท
นอกจากอาคารภายในกำแพงแก้วแล้ว ก็ยังมีอาคารต่าง ๆ ภายนอกกำแพงแก้ว เช่น
ศาลาว่าการพระราชวัง
ศาลารัฐมนตรีสภา
ศาลาอรรถวิจารณ์ สร้างขึ้นในสมัยพระบาทสมเด็จพระพุทธยอดฟ้าจุฬาโลกมหาราช ศาลาอรรถวิจารณ์เป็นที่ตั้งของร้านอาหารในพระบรมมหาราชวัง เพื่อให้พระบรมวงศานุวงศ์เสวยพระกระยาหาร
พระที่นั่งดุสิตมหาปราสาท
พระที่นั่งพิมานรัตยา
พระที่นั่งอาภรณ์พิโมกข์ปราสาท
พระที่นั่งราชกรัณยสภา
ศาลาเปลื้องเครื่อง
สถานีอ่อนนุช

ระวังสับสนกับ สถานีศรีนุช ของรถไฟฟ้ามหานคร สายสีเหลือง
สถานีอ่อนนุช (อังกฤษ: On Nut station; รหัส: E9) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิท ยกระดับเหนือถนนสุขุมวิทในพื้นที่เขตวัฒนาและเขตคลองเตย กรุงเทพมหานคร
ระหว่าง พ.ศ. 2542–2554 สถานีอ่อนนุชเคยเป็นสถานีปลายทางของรถไฟฟ้าบีทีเอสสายสุขุมวิทฝั่งตะวันออก แต่ปัจจุบันไม่ได้เป็นสถานีปลายทางแล้ว เนื่องจากมีการสร้างส่วนต่อขยายจากสถานีอ่อนนุชไปยังสถานีแบริ่ง สถานีสำโรง และสถานีเคหะฯ ในจังหวัดสมุทรปราการ
ที่ตั้ง

สถานีตั้งอยู่เหนือถนนสุขุมวิท ระหว่างซอยสุขุมวิท 79 (นิยม) และซอยสุขุมวิท 81 (ศิริพจน์) กับซอยสุขุมวิท 50 และซอยสุขุมวิท 52 (ศิริพร) และห่างจากทางแยกอ่อนนุช (จุดตัดระหว่างถนนสุขุมวิทกับถนนอ่อนนุช) มาทางทิศตะวันออกเฉียงใต้ประมาณ 300 เมตร ในพื้นที่แขวงพระโขนงเหนือ เขตวัฒนา และแขวงพระโขนง เขตคลองเตย กรุงเทพมหานคร
แผนผังของสถานี

| 0 | 1 | 2 |
| --- | --- | --- |
U3 ชานชาลา : 
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 1 | สายสุขุมวิท มุ่งหน้า เคหะฯ (บางจาก) |
| U3 ชานชาลา  | ชานชาลา 2 | สายสุขุมวิท มุ่งหน้า คูคต (พระโขนง) |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก 1-4, ศูนย์บริการผู้โดยสาร ห้องขายบัตรโดยสาร, เครื่องขายบัตรโดยสาร, ร้านค้า โลตัส สาขาสุขุมวิท 50, เซ็นจูรี่ เดอะมูฟวี่ พลาซา สุขุมวิท และโรงแรมอวานี สุขุมวิท กรุงเทพ |
| G ระดับถนน  | - | ป้ายรถประจำทาง, สำนักงานเขตพระโขนง, ตลาดอ่อนนุช การประปานครหลวง สาขาพระโขนง, สถานีตำรวจนครบาลพระโขนง สถานีดับเพลิงพระโขนง, ชุมสายโทรศัพท์พระโขนง สำนักงานประกันสังคมเขตพื้นที่ 8, โรงเรียนเทคนิคบริหารธุรกิจกรุงเทพ ซอยสุขุมวิท 73 |
รูปแบบของสถานี

เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา รวมทั้งมีประตูอัตโนมัติกั้นชานชาลาแบบครึ่งความสูง
สัญลักษณ์ของสถานี

ใช้สีเขียวตกแต่งเสาและรั้วบนชั้นชานชาลา ชั้นจำหน่ายตั๋ว ป้ายทางเข้าและบริเวณทางขึ้นสถานี เพื่อบ่งบอกว่า เป็นสถานีด้านตะวันออก
สิ่งอำนวยความสะดวก

ลิฟต์ไปยังชั้นจำหน่ายตั๋วและชานชาลา ฝั่งเซ็นจูรี่ เดอะมูฟวี่ พลาซา สุขุมวิท (ระหว่างทางออก 1 และ 3)
ลิฟต์ไปยังชั้นจำหน่ายตั๋ว ทั้งสองฝั่ง ได้แก่ฝั่ง โลตัส สุขุมวิท 50 ใกล้กับป้ายรถเมล์ (ทางออก 4) และฝั่งเซ็นจูรี่ เดอะมูฟวี่ พลาซา สุขุมวิท บริเวณด้านหน้าร้านเดอะคอฟฟี่คลับ และล็อบบี้โรงแรมอวานี สุขุมวิท กรุงเทพ (ทางออก 3)
ลิฟต์จากชั้นจำหน่ายตั๋วขึ้นไปยังชั้นชานชาลา ฝั่งมุ่งหน้าไปคูคต (ระหว่างบันไดทางขึ้นกลางสถานี)
ที่จอดรถเอกชน ที่โลตัส และเซ็นจูรี่ เดอะมูฟวี่ พลาซา สุขุมวิท
ที่จอดรถจักรยานใต้สถานี
ทางเข้า-ออก

1 สถานีตำรวจนครบาลพระโขนง, สถานีดับเพลิงพระโขนง, ไอดีโอ เวิร์ฟ สุขุมวิท, ซอยสุขุมวิท 79, ป้ายรถประจำทางไปสำโรง (บันไดเลื่อน,ลิฟต์)
2 โลตัส (สะพานเชื่อม), ซอยสุขุมวิท 50
3 เซ็นจูรี่ เดอะมูฟวี่ พลาซา สุขุมวิท และโรงแรมอวานี สุขุมวิท กรุงเทพ (สะพานเชื่อมพร้อมลิฟต์), ซอยสุขุมวิท 81
4 สำนักงานเขตพระโขนง, เบอร์เกอร์ คิง สาขาสุขุมวิท 52, ซอยสุขุมวิท 52, ป้ายรถประจำทางไปเพลินจิต (บันไดเลื่อน,ลิฟต์)
จุดรวมพลอยู่ที่ทางออก 2 บริเวณหน้าปากซอยสุขุมวิท 50 และ ทางออก 4 บริเวณหน้าปากซอยสุขุมวิท 52
เวลาให้บริการ

| ปลายทาง> สายสุขุมวิท.ชานชาลาที่ 1 | ปลายทาง> สายสุขุมวิท.ชานชาลาที่ 1 | ขบวนแรก> สายสุขุมวิท.ชานชาลาที่ 1 | ขบวนสุดท้าย> สายสุขุมวิท.ชานชาลาที่ 1 |
| --- | --- | --- | --- |
| E23 | เคหะฯ | 05.46 | 00.18 |

| E15 | สำโรง | – | 00.31 |
ชานชาลาที่ 2
| N24 | คูคต | 05.26 | 23.44 |

| N9 | ห้าแยกลาดพร้าว | – | 23.58 |
รถโดยสารประจำทาง > ถนนสุขุมวิท

เส้นทางที่มีรถรองรับวีลแชร์
รถโดยสารประจำทาง > ถนนสุขุมวิท > องค์การขนส่งมวลชนกรุงเทพ

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 23 (3-5)  (1) | ปู่เจ้าสมิงพราย | เทเวศร์ | 1.รถโดยสารประจำทางสีครีม–แดง 2.รถโดยสารประจำทางปรับอากาศสีฟ้า (ใช้แก๊สธรรมชาติ) | ขสมก. |  |
| 511  (2) |  ปากน้ำ (อู่ฟาร์มจระเข้สมุทรปราการ) |  สถานีขนส่งผู้โดยสารกรุงเทพ (บรมราชชนนี) | 1.รถโดยสารประจำทางปรับอากาศสีส้ม (ยูโรทู) 2.รถโดยสารประจำทางปรับอากาศสีฟ้า (ใช้แก๊สธรรมชาติ) | ขสมก. |  |
รถโดยสารประจำทาง > ถนนอ่อนนุช

เส้นทางที่มีรถรองรับวีลแชร์
รถโดยสารประจำทาง > ถนนอ่อนนุช > องค์การขนส่งมวลชนกรุงเทพ

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 519 (1-57) (3) | มีนบุรี | ท่าเรือคลองเตย | 1.รถโดยสารประจำทางปรับอากาศสีครีม–น้ำเงิน 2.รถโดยสารประจำทางสีครีม–แดง 3.รถโดยสารประจำทางปรับอากาศสีส้ม (ยูโรทู) | ขสมก. |  |
รถโดยสารประจำทาง > ถนนอ่อนนุช > รถหมวด 4

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 1013 | พระโขนง | หัวตะเข้ | 1.รถโดยสารประจำทางสีขาว–แดง 2.รถโดยสารประจำทางปรับอากาศสีขาว–แดง | บจก.ลาดกระบัง |  |
| 1013 (1) | พระโขนง | ป้ายกระทรวง | รถสองแถวประจำทางสีขาว–แดง | บจก.ลาดกระบัง |  |
| 1013 (2) | พระโขนง | ซีคอนสแควร์ | รถสองแถวประจำทางสีขาว–แดง | บจก.ลาดกระบัง |  |
| 1013 (4) | พระโขนง | พาราไดซ์พาร์ค | รถสองแถวประจำทางสีขาว–แดง | บจก.ลาดกระบัง |  |
| 1013 (7) | พระโขนง | แม็กซ์แวลูพัฒนาการ | รถสองแถวประจำทางสีขาว–แดง | บจก.ลาดกระบัง |  |
| 1320 | ตลาดอ่อนนุช | พัฒนาการ 30 | รถสองแถวประจำทางสีแดง | เอกชน |  |
ถนนสุขุมวิท รถขสมก. สาย 23 511 รถเอกชน สาย 2 25 38 46 48 98
ถนนอ่อนนุช รถขสมก. สาย  519 รถเอกชน สาย 1013 สองแถว ซีคอน-พระโขนง สองแถว พระโขนง-ป้ายกระทรวง
สถานที่สำคัญใกล้เคียง

สถานีตำรวจนครบาลพระโขนง
สถานีดับเพลิงพระโขนง
ชุมสายโทรศัพท์พระโขนง และศูนย์บริการลูกค้าเอ็นที สาขาย่อยอ่อนนุช
สำนักงานประปาสาขาสาขาพระโขนง และสาขาสุขุมวิท การประปานครหลวง
ตลาดอ่อนนุช
สำนักงานประกันสังคมเขตพื้นที่ 8
สำนักงานเขตพระโขนง
วิทยาลัยอาชีวศึกษาเทคนิคบริหารธุรกิจกรุงเทพ
โรงเรียนแสงหิรัญ
โรงเรียนนานาชาติบางกอกเพรพาราทอรี แอนด์ เซคันดารี (บางกอกเพรพ)
โลตัส สาขาสุขุมวิท 50
บิ๊กซี เอ็กซ์ตร้า อ่อนนุช
สิริ แคมปัส
ฮาบิโตะ มอลล์
โรงแรมอวานี กรุงเทพ สุขุมวิท
โรงแรมครอสทู ไวบ์ กรุงเทพ สุขุมวิท
โรงแรมโคโคเทล กรุงเทพ สุขุมวิท 50
โรงแรมอินน์ไซด์ บาย มีเลีย แบงค็อก สุขุมวิท
เซ็นจูรี่ เดอะ มูฟวี่ พลาซ่า สุขุมวิท
เดอะฟิลล์ สุขุมวิท 54
อาร์เค การ์เดน
ชาเคอลีน มึ้นช์

| ชาเคอลีน มึ้นช์ |
| --- | --- |
Jackie Jacqueline profile
สารนิเทศภูมิหลัง
เกิด: 21 ตุลาคม พ.ศ. 2536 (31 ปี) ประเทศเยอรมนี
ส่วนสูง: 168 เซนติเมตร (5 ฟุต 6 นิ้ว)
การศึกษา: มหาวิทยาลัยกรุงเทพ
อาชีพ:  นักแสดง  นักร้อง  พิธีกร  ยูทูบเบอร์ 
ปีที่แสดง: 2554–ปัจจุบัน
สังกัด: ช่อง 3 (2554–2566)
ข้อมูลยูทูบ
ช่อง: Lady jackie
ปีปฏิบัติงาน: 2558–ปัจจุบัน
ประเภท:  วิดีโอบล็อก 
จำนวนผู้ติดตาม: 2.34 แสน
 
ชาเคอลีน มึ้นช์ (เกิด 21 ตุลาคม พ.ศ. 2536) ชื่อเล่น แจ็คกี้ เป็นนักแสดงและพิธีกรลูกครึ่งไทย-เยอรมัน อดีตนักแสดงสังกัดช่อง 3 เอชดี
ประวัติ

ชาเคอลีน มึ้นซ์ เกิดเมื่อวันที่ 21 ตุลาคม พ.ศ. 2536 ที่ประเทศเยอรมนี ชาเคอลีน มึ้นซ์ มีพ่อเป็นชาวเยอรมัน และมีแม่เป็นชาวไทย จังหวัดเชียงใหม่ เริ่มเข้าสู่วงการบันเทิงจากการประกวดร้องเพลง WTV ซึ่งได้รับรางวัลชนะเลิศ เธอเคยประกวดมิสทีนไทยแลนด์ 2551 จนไปถึงรอบ 15 คน และได้ตำแหน่ง "MISS FASHIONISTA by PLATINUM" หลังจากนั้นชาเคอลีนก็มีงานเข้ามาเรื่อย แต่ด้วยความที่ต้องเรียนหนังสือจึงหายไปจากวงการช่วงหนึ่ง ต่อมาเธอได้รับการติดต่อจากโมเดลลิ่งให้ถ่ายโฆษณาพอนด์ส หลังจากนั้น ณัฏฐนันท์ ฉวีวงษ์ เห็นเธอจากโฆษณาจึงชักชวนมาแสดงละคร เงาพราย กับทางช่อง 3 และเซ็นสัญญาเป็นนักแสดงในสังกัด
การศึกษา

มัธยมศึกษาที่ 1-6 โรงเรียนวชิรวิทย์ จังหวัดเชียงใหม่
ปริญญาตรี สาขานิเทศศาสตร์ มหาวิทยาลัยกรุงเทพ กรุงเทพมหานคร
ผลงาน > ซีรีส์

| ปี | เรื่อง | บทบาท | ช่อง |
| --- | --- | --- | --- |
| 2567 | Time หมุนเวลาตาย | แก้วตา | ช่องวัน 31 |
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทาง ช่อง 3 เอชดี
| ปี | เรื่อง | บทบาท |
| --- | --- | --- |
| 2554 | เงาพราย | พิมพ์พัสตรา (พิม) |
| 2555 | ตะวันยอดรัก | ตะวัน |
| 2555 | รากบุญ | นิษฐา (ฐา) |
| 2557 | ไฟในวายุ | ละเวง |
| 2557 | รากบุญ 2 รอยรักแรงมาร | นิษฐา (ฐา) |
| 2558 | ทางผ่านกามเทพ | พราวพลอย​ (พราว)​ |
| 2559 | มือปราบสายเดี่ยว | อารตี (อาร์ต) |
| 2560 | รักกันพัลวัน | อโนมา (อโน) |
| 2561 | ข้ามสีทันดร | ฟาน |
| 2561 | มีเพียงรัก | พลอยพิม (รับเชิญ) |
| 2562 | ซีรีส์ลูกผู้ชาย : ปัทม์ | เอ้ |
| 2562 | รักจังเอย | ขวัญตา (ขวัญ) |
| 2562 | ลิขิตแห่งจันทร์ | เบญญา |
| 2563 | ระบำเมฆ | โรส |
| 2563 | ดวงแบบนี้ไม่มีจู๋ | ฐิตาวรรณ (ตา) |
| 2563 | ร้อยเล่ห์มารยา | เบล |
| 2564 | มายาเสน่หา | เบญจมาศ (เบญ) |
| 2564 | อุบัติร้าย อุบัติรัก | อลิส (รับเชิญ) |
| 2564 | นางฟ้าอสูร | ดาริกา (นางฟ้า) |
| 2564 | เกมล่าทรชน | จอมขวัญ |
| 2565 | คุณหมีปาฏิหาริย์ | แก้วชิงดวง (รับเชิญ) |
| 2566 | 18 มงกุฎสะดุดเลิฟ | ดวงหทัย (สะอิ้ง / อุ๊งอิ๊ง) |
| 2566 | เพราะรัก | หลิน |
| 2566 | เลือดเจ้าพระยา | สร้อยเพชร |
| 2568 | รักได้หรือ Young ? | ขิม |
| 2568 | สามสาวโคกอีแร้ง | สมร |
ละครโทรทัศน์ต่อไปนี้ที่ไม่ได้ออกอากาศ​
| ละครโทรทัศน์ที่ไม่ได้ออกอากาศ> ปี | ละครโทรทัศน์ที่ไม่ได้ออกอากาศ> เรื่อง | ละครโทรทัศน์ที่ไม่ได้ออกอากาศ> บทบาท | ละครโทรทัศน์ที่ไม่ได้ออกอากาศ> ​ หมายเหตุ​ | ละครโทรทัศน์ที่ไม่ได้ออกอากาศ>  | ละครโทรทัศน์ที่ไม่ได้ออกอากาศ>  |
| --- | --- | --- | --- | --- | --- |
| 2560 | ปะการังสีดำ | ดารา | ปิดกล้องตั้งแต่ปี 2560 |  |  |
ผลงาน > ซิทคอม

| ปี | เรื่อง | ตอน | บทบาท | ​ ออกอากาศ |
| --- | --- | --- | --- | --- |
| 2567 | เป็นต่อ 2024 | สาลี่ | สาลี่ (รับเชิญ)​ | ช่องวัน 31​ |
| 2567 | เป็นต่อ 2024 | คนอวดแฟน | สาลี่ (รับเชิญ)​ | ช่องวัน 31​ |
| 2567 | เป็นต่อ 2024 | สาสม | สาลี่ (รับเชิญ)​ | ช่องวัน 31​ |
| 2567 | เป็นต่อ 2024 | น้อยหน่าสาลี่ | สาลี่ (รับเชิญ)​ | ช่องวัน 31​ |
| 2567 | เป็นต่อ 2024 | สมองกลับหัวใจแตก | สาลี่ (รับเชิญ)​ | ช่องวัน 31​ |
ผลงาน > เพลง

เพลง อยากจบชีวิตเจ็บเจ็บ เพลงประกอบละคร ฟ้ากระจ่างดาว (2556)
เพลง บางสิ่งแค่รู้สึก ร่วมกับ Nanny และ Nina (2556)
เพลง ลืมหายใจ ร่วมกับ Nanny และ Nina (2557)
เพลง ทีละนิด เพลงประกอบละคร ลูกไม้ลายรัก (2557)
เพลง กี่รอบก็ได้ เพลงประกอบละคร 18 มงกุฎสะดุดเลิฟ (2566)
เพลง ใช่เธอหรือเปล่า (Txrbo feat.แจ็คกี้) เพลงประกอบละคร 18 มงกุฎสะดุดเลิฟ (2566)
เพลง เดี๋ยวก่อน เพลงประกอบละคร 18 มงกุฎสะดุดเลิฟ (2566)
ผลงาน > มิวสิควีดีโอ

SAYONARA (ซาโยนาระ) - วงมายด์
พิธีกร > โทรทัศน์

พ.ศ. 2564 : ข่าวสามสี
พ.ศ. 2565 : On The Way (ออน เดอะ เวย์)
พ.ศ. 2565 : ที่รัก เสือสิงห์ กระทิงเเซ่บ
พิธีกร > ออนไลน์

พ.ศ. 2564 Lady Jackie
พ.ศ. 2565: พังตู้
พ.ศ. 2565: หิวกระแส
แหล่งข้อมูลอื่น

ชาเคอลีน มึ้นช์ ที่อินสตาแกรม
เฟซบุ๊คแฟนเพจแจ็คกี้ ชาเคอลีน
เวิน เจียเป่า

เวิน เจียเป่า (จีน: 温家宝; พินอิน: Wēn Jiābǎo; เกิด 15 กันยายน ค.ศ. 1942) เป็นนักการเมืองชาวจีนเกษียณอายุผู้ดำรงตำแหน่งนายกรัฐมนตรีคนที่ 6 ของจีนระหว่าง ค.ศ. 2003 ถึง 2013 ในฐานะหัวหน้ารัฐบาล เวินถือเป็นบุคคลสำคัญที่อยู่เบื้องหลังนโยบายเศรษฐกิจของจีน ตั้งแต่ ค.ศ. 2002 ถึง 2012 เขาเป็นสมาชิกของคณะกรรมาธิการสามัญประจำกรมการเมืองพรรคคอมมิวนิสต์จีน องค์กรที่มีอำนาจสูงสุดโดยพฤตินัยของประเทศ โดยเขาอยู่ในอันดับที่ 3 จากสมาชิกทั้งหมด 9 คน รองจากหู จิ่นเทา เลขาธิการพรรค และอู๋ ปังกั๋ว ประธานคณะกรรมาธิการสามัญประจำสภาประชาชนแห่งชาติ
เขาทำงานเป็นผู้อำนวยการสำนักงานใหญ่พรรคคอมมิวนิสต์จีนระหว่าง ค.ศ. 1989 ถึง 1993 และเดินทางไปพร้อมกับจ้าว จื่อหยาง เลขาธิการพรรคคอมมิวนิสต์จีนในฐานะเลขานุการส่วนตัวของจ้าว ณ จัตุรัสเทียนอันเหมินในช่วงการประท้วงและการสังหารหมู่ที่จัตุรัสเทียนอันเหมิน ค.ศ. 1989 ซึ่งจ้าวได้เรียกร้องให้นักศึกษาที่ออกมาประท้วงออกจากจัตุรัสและหลังจากนั้นจ้าวก็ถูกปลดจากตำแหน่งในพรรค ในปี ค.ศ. 1998 เวินได้รับการเลื่อนตำแหน่งเป็นรองนายกรัฐมนตรีภายใต้การนำของนายกรัฐมนตรีจู หรงจี ที่ปรึกษาของเขา และกำกับดูกิจการในวงกว้างทั้งด้านการเกษตรและการเงิน
เวินได้รับการขนานนามว่าเป็น "นายกของประชาชน" จากสื่อทั้งในและต่างประเทศ แทนที่จะมุ่งเน้นการเติบโตของ GDP ในเมืองใหญ่และพื้นที่ชายฝั่งทะเลที่อุดมสมบูรณ์ เวินสนับสนุนการผลักดันนโยบายที่ถือว่าเอื้อประโยชน์ต่อเกษตรกรและแรงงานข้ามชาติมากกว่า รัฐบาลของเวินลดภาษีการเกษตรและดำเนินโครงการโครงสร้างพื้นฐานที่ทะเยอทะยาน หลังจากวิกฤตการณ์ทางการเงินทั่วโลกใน ค.ศ. 2008 รัฐบาลของเวินได้อัดฉีดเงิน 4 ล้านล้านหยวนเข้าสู่ระบบเศรษฐกิจเป็นส่วนหนึ่งของโครงการกระตุ้นเศรษฐกิจ
ครอบครัวของเวินซึ่งถือเป็นสมาชิกชั้นนำของฝ่ายปฏิรูปของพรรคคอมมิวนิสต์ ถูกนักข่าวสายสืบสวนสอบสวนจับตามองเนื่องจากเขาสะสมทรัพย์สินจำนวนมหาศาลในระหว่างดำรงตำแหน่งรัฐบาล ซึ่งสร้างความสับสนให้กับมรดกของเขาไม่นานก่อนที่เขาจะเกษียณอายุ เขาออกจากตำแหน่งใน ค.ศ. 2013 และหลี่ เค่อเฉียง ได้เข้ามาสืบทอดตำแหน่งต่อจากเขา